РЕПУБЛИКА БЪЛГАРИЯ

В И С Ш    С Ъ Д Е Б Е Н    С Ъ В Е Т

ПРОТОКОЛ № 25

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 04 декември 2019 г.  

Днес, 04 декември 2019 г.  от 14,00 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

              ЗАМ.-ПРЕДСЕДАТЕЛ:
                                   ЧЛЕНОВЕ:    	АТАНАСКА ДИШЕВА
 БОРЯНА ДИМИТРОВА  
КРАСИМИР ШЕКЕРДЖИЕВ	

Отсъства г-жа Даниела Марчева – член на ВСС и председател на Комисия „Съдебна карта, натовареност и съдебна статистика” към СК на ВСС, както и г-н Драгомир Кояджиков– член на ВСС и член на Комисия „Съдебна карта, натовареност и съдебна статистика” към СК на ВСС.
От администрацията на Висшия съдебен съвет присъстват Красимира Василева– началник отдел „ПОНД“, в дирекция  „Правна“,  Румен Митев – началник отдел  „САОД“, в дирекция „ИТСС“ и Галина Хаджиева – старши експерт в отдел „САОД“ в дирекция „ИТСС“ в  АВСС.

Заседанието протече при следния дневен ред:

1. Обсъждане на постъпило заявление за преместване по реда на чл.194, ал.1 ЗСВ в Районен съд – Перник, във връзка открита процедура с решение на СК на ВСС по т.11 от протокол № 36/05.11.2019 г. от Районен съд –Добрич в Районен съд – Перник.

	 2. Доклад от Румен Митев - началник отдел „САОД“ относно изменение на статистическите форми за отчет съгласно  решение на КСКНСС по т.2.3. от протокол №19/17.07.2019 г.

По дневния ред:

1.ОТНОСНО:  Обсъждане на постъпило заявление за преместване по реда на чл.194, ал.1 ЗСВ в Районен съд – Перник, във връзка открита процедура с решение на СК на ВСС по т.11 от протокол № 36/05.11.2019 г. от Районен съд –Добрич в Районен съд – Перник.

След проведените дебати и извършено гласуване, при резултат 2 гласа „За“ (г-жа Боряна Димитрова и г-н Красимир Шекерджиев) и 1 глас „Против“ (г-жа Атанаска Дишева)
                                                                                                                                                        
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

      	1.1.  Приема да се довърши, откритата с решение на Съдийската колегия на ВСС по т.11 от Протокол № 36/05.11.2019 г. процедура за преместване по реда на чл.194, ал.1 от ЗСВ на 1 (един) съдия от Районен съд –Добрич в Районен съд – Перник.

МОТИВИ: С решение на Съдийската колегия на ВСС  по протокол № 36/05.11.2019 г. е открита процедура  за преназначаване на 1 (един) съдия  по реда на чл. 194, ал. 1 от ЗСВ от Районен съд – Добрич в Районен съд - Перник. За решението на Съдийската колегия на ВСС административният ръководител на Районен съд - Добрич е уведомил по надлежния ред всички съдии от органа, както и за възможността в 7-дневен срок да подадат заявления за участие в откритата процедура. В този срок е подадено едно заявление за преместване от съдия Татяна Андонова Лефтерова-Савова.

С оглед изтеклия срок за подаване на заявления, въз основа на статистическите данни за натовареността на Районен съд - Добрич и Районен съд – Перник, както и съобразно изложените от кандидата мотиви за преместването му, Комисията счита, че са налице всички предпоставки за финализиране на процедурата по чл. 194, ал.1 от ЗСВ чрез преназначаване на съдия Татяна Андонова Лефтерова-Савова от Районен съд – Добрия в Районен съд – Перник.

1.2. Предлага на Съдийската колегия на ВСС следните варианти на  решение:

ПЪРВИ ВАРИАНТ :                                                                     
                                                                                                           ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:

1. ЗАКРИВА, на основание чл. 194, ал. 1 от ЗСВ, 1 (една) щатна длъжност „съдия“ в Районен съд –Добрич и РАЗКРИВА 1 (една) щатна длъжност „съдия“ в Районен съд – Перник, считано от датата на встъпване в длъжност.
2. ПРЕНАЗНАЧАВА, на основание чл. 194, ал. 1 от ЗСВ, Татяна Андонова Лефтерова-Савова - съдия в Районен съд –Добрич на длъжност „съдия“ в Районен съд – Перник, с ранг „съдия в ОС“, считано от датата на встъпване в длъжност.
3. ВЪЗЛАГА на преназначеният магистрат да довърши започнатите с негово участие дела на които е даден ход на съдебното следствие, както и да изготви съдебните актове по обявените за решаване дела.

ВТОРИ ВАРИАНТ:                                                                     
                                                                                                           ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:

1. ПРЕДЛАГА на Пленума на ВСС, на основание чл. 30, ал. 5, т. 7 във връзка с чл. 194, ал. 1 от ЗСВ, ДА СЪКРАТИ на основание чл.30, ал. 2, т.8 във връзка с чл. 194, ал. 1 от ЗСВ 1 (една) щатна длъжност „съдия“ в Районен съд – Добрич, считано от датата на встъпване в длъжност на преназначения магистрат.
2. ПРЕДЛАГА на Пленума на ВСС, на основание чл. 30, ал. 5, т. 7 във връзка с чл. 194, ал. 1 от ЗСВ, ДА РАЗКРИЕ  на основание чл.30, ал. 2, т.8 във връзка с чл. 194, ал. 1 от ЗСВ 1 (една) щатна длъжност „съдия“ в Районен съд – Перник, считано от датата на встъпване в длъжност на преназначения магистрат.
3. ВНАСЯ предложението в заседание на Пленума на ВСС, насрочено на ……….., за разглеждане и произнасяне

1.3. Предлага на Съдийската колегия на ВСС, в случай на решение на Пленума на ВСС (вариант 2) да преназначи на основание чл. 194, ал. 1 ЗСВ, Татяна Андонова Лефтерова-Савова - съдия в Районен съд –Добрич, на длъжност „съдия“ в Районен съд – Перник с ранг „съдия в ОС“, считано от датата на встъпване в длъжност.

2.ОТНОСНО:  Доклад от Румен Митев - началник отдел „САОД“ относно изменение на статистическите форми за отчет съгласно  решение на КСКНСС по т.2.3. от протокол №19/17.07.2019 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема доклада от Румен Митев – началник отдел „Статистически анализ и обработка на данни“, дирекция „ИТСС“в АВСС.

2.2. Приема предложените изменения в статистическите форми за отчет на апелативните, военните, окръжните, районните и административните съдилища, приложени към доклада по т. 2.1.

2.3. Предлага на Съдийската колегия на Висшия съдебен съвет да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ДОПЪЛВА статистическите форми по Приложение 2 – Отчет за гражданските и търговски дела на апелативен съд, Приложение 2 – Отчет за гражданските и търговски дела – първа и втора инстанция на окръжен съд и Приложение 2 – Отчет по граждански дела на районен съд, с нова справка за отчитане на броя на постановените решения по чл. 235, ал. 5 от ГПК, след проведено открито съдебно заседание.
 2. ДОПЪЛВА статистическите форми по Приложение 2 – Отчет по наказателни дела на апелативен съд, Приложение 2 – Отчет по наказателни дела на военно-апелативен съд, Приложение № 2 – Отчет по наказателни дела първа и втора инстанция на окръжен съд, Приложение 2 – Отчет по наказателни дела на военен съд и Приложение 2 – Отчет по наказателни дела на районен съд, с нова справка за отчитане на броя на постановените присъди, както и броя на постановените решения по НАХД. 
3. ДОПЪЛВА статистическата форма по Приложение 1 – Отчет за работата на административен съд, с нова справка за отчитане на броя на постановените решения по чл. 172, ал. 1 от АПК, както и броя на постановените решения по КНАХД след проведено открито съдебно заседание.
4. ДА СЕ УВЕДОМЯТ съдилищата за направените допълнения в статистическите форми за отчет.
5. ДА СЕ УВЕДОМЯТ разработчиците на деловодните системи в съдилищата за горните допълнения в статистическите форми за отчет, за сведение и актуализиране на съответните системи.
6. Актуализираните форми за отчет ДА СЕ ПУБЛИКУВАТ на интернет страницата на ВСС в раздел „Съдебна статистика, регистри /Статистически форми за отчет“.

ЗАМЕСТНИК ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:  / п /  
     
                                                                    АТАНАСКА ДИШЕВА